รัฐบาลไทย-ข่าวทำเนียบรัฐบาล-‘อลงกรณ์’ เดินหน้าปั้นนักสร้างแบรนด์สินค้าเกษตร เพิ่มมูลค่าให้สินค้า เตรียมรับก้าวสู่ยุคใหม่ทางการตลาด
วันพุธที่ 14 มิถุนายน 2566
‘อลงกรณ์’ เดินหน้าปั้นนักสร้างแบรนด์สินค้าเกษตร เพิ่มมูลค่าให้สินค้า เตรียมรับก้าวสู่ยุคใหม่ทางการตลาด
‘อลงกรณ์’ เดินหน้าปั้นนักสร้างแบรนด์สินค้าเกษตร เพิ่มมูลค่าให้สินค้า เตรียมรับก้าวสู่ยุคใหม่ทางการตลาด เน้นย้ํารักษาคุณภาพมาตรฐาน เพิ่มโอกาสขยายช่องทางการจําหน่าย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานพิธีเปิดการฝึกอบรมโครงการยกระดับด้วยการสร้างแบรนด์สินค้า ณ ห้องประชุมใหญ่คณะเทคโนโลยีการเกษตร ชั้น 2 อาคารเฉลิมพระชนมพรรษา 7 รอบ มหาวิทยาลัยราชภัฏเพชรบุรี จ.เพชรบุรี โดยมี ดร.มนัญญา ปริยวิชญภักดี รองอธิการบดีฝ่ายยุทธศาสตร์การพัฒนาบัณฑิตและวิชาการ มหาวิทยาลัยราชภัฏเพชรบุรี เกษตรและสหกรณ์จังหวัดเพชรบุรี ประธานกรรมการบริหารศูนย์ AIC จังหวัดเพชรบุรี นายศักดาชัย คชศรีสวัสดิ์ ประธานคณะทํางานเศรษฐกิจสร้างสรรค์เชิงเกษตร ที่ปรึกษาคณะทํางานส่งเสริมและพัฒนาแบรนด์ จังหวัดเพชรบุรี หัวหน้าส่วนราชการ คณะทํางานส่งเสริมและพัฒนาแบรนด์จังหวัดเพชบุรี และผู้เข้ารับการฝึกอบรม เข้าร่วม
นายอลงกรณ์ กล่าวว่า กระทรวงเกษตรฯ ได้ดําเนินการสนับสนุนส่งเสริมการสร้างแบรนด์สินค้าเกษตร เพื่อสร้างมูลค่า ยกระดับสินค้าเกษตรทําให้ผู้บริโภคเกิดความมั่นใจ พร้อมทั้งสร้างโอกาสในการขยายตลาดส่งออกสู่ต่างประเทศ อย่างไรก็ตาม การสร้างแบรนด์จะต้องมีการพัฒนาอย่างต่อเนื่อง เพราะมีการแข่งขันตลอดเวลา เกษตรกร ผู้ประกอบการต้องเตรียมความพร้อมก้าวสู่ยุคใหม่ทางการตลาด ทั้งออฟไลน์และออนไลน์ โดยใช้หลักตลาดนําการผลิต พัฒนาองค์ความรู้ด้านการสร้างแบรนด์ เพิ่มขีดความสามารถการแข่งขันและสร้างโอกาสเข้าถึงตลาด พร้อมทั้งให้ความสําคัญด้านการรักษาคุณภาพและมาตรฐานสินค้า ตามที่ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้เน้นย้ํา
นายอลงกรณ์ กล่าวเพิ่มเติมว่า กระทรวงเกษตรและสหกรณ์ ได้จัดตั้งให้มหาวิทยาลัยราชภัฏเพชรบุรี เป็นศูนย์เทคโนโลยีเกษตรและนวัตกรรมจังหวัดเพชรบุรี (Agritech and Innovation Center หรือ AIC) เพื่อให้เป็นแหล่งบริการเกษตรกรที่รวบรวมองค์ความรู้ทางด้านเทคโนโลยีและนวัตกรรมการเกษตร สามารถนําองค์ความรู้ต่าง ๆ ไปใช้พัฒนาต่อยอดการผลิต สามารถลดต้นทุนการผลิตสินค้าเกษตร และให้สินค้ามีคุณภาพและมาตรฐาน ประกอบกับ ปัจจุบันการสร้างแบรนด์เป็นปัจจัยสําคัญทางด้านเศรษฐกิจในโลกยุคใหม่มากขึ้น เนื่องจากเป็นการสร้างอัตลักษณ์และสร้างมูลค่าให้กับสินค้า ตลอดจนสร้างความโดดเด่นของสินค้า เพื่อให้เกิดการจดจําง่าย ซึ่งกระบวนการเรียนรู้ด้านนวัตกรรม การสร้างแบรนด์ การพัฒนาบรรจุภัณฑ์และการออกแบบ LOGO การสร้าง QR Code Social Media และตลาดนําการผลิต มีความสําคัญอย่างมาก จะทําให้สามารถเพิ่มช่องทางการจัดหน่ายผลิตภัณฑ์ได้มากขึ้น กระทรวงเกษตรและสหกรณ์ โดยสํานักงานเกษตรและสหกรณ์จังหวัดเพชรบุรี ร่วมกับคณะทํางานส่งเสริมและพัฒนาแบรนด์จังหวัดเพชบุรี ได้เห็นความสําคัญดังกล่าว จึงจัดทําโครงการยกระดับด้วยการสร้างแบรนด์สินค้า โดยมีกลุ่มเป้าหมาย 50 ราย ประกอบด้วย เกษตรกร กลุ่มเกษตรกร วิสาหกิจชุมชน ผู้ประกอบการ ได้เรียนรู้ถึงกลยุทธ์ การสร้างและสื่อสารแบรนด์ผ่านการค้นหา กําหนด สร้างสรรค์ ได้อย่างถูกต้องเหมาะสม โดยมีหัวข้อที่น่าสนใจ 1. การออกแบบและพัฒนาบรรจุภัณฑ์เพื่อเพิ่มมูลค่าผลิตภัณฑ์เกษตรชุมชน / การออกแบบและพัฒนาตราสัญลักษณ์สําหรับผลิตภัณฑ์ชุมชน / ฉลากสําหรับบรรจุภัณฑ์ 2. ความสําคัญการตลาด การทํา Social Media / QR Code 3. การตลาดนําการผลิต
นายอลงกรณ์ ยังได้กล่าวขอบคุณทุกภาคส่วนที่ได้บูรณาการร่วมกันจัดโครงการฝึกอบรมในครั้งนี้ และคาดหวังว่าผู้เข้ารับการอบรมจะนําความรู้ ประสบการณ์ดีที่ได้จากการฝึกอบรมไปใช้ให้เกิดประโยชน์ต่อตนเอง